ועדת הכספים, כנסת 20, פרוטוקול מספר 272, 2016-02-10 00:00

משה גפני: בוקר טוב.

משה גפני: אנחנו ממשיכים לנושא הבא: תקנות הזרעים (גידול פקעות סייפן ומכירתן) (ביטול), התשע"ו-2016 ותקנות הזרעים (גידול חומר ריבוי של ציפורן ומכירתו) (ביטול), התשע"ו-2016.

משה גפני: אם אפשר לעשות את זה בזריזות בגלל שאם לא נעשה יהיה בעשר דקות אז אנחנו לא נאשר.

<מאיר מזרחי: שלום לכם.

<מאיר מזרחי: אני מנהל האגף להסגר צמחים בשירותים להגנת הצומח במשרד החקלאות.

<מאיר מזרחי: אני אמון בפועל ליישם את התקנות האלה, ורוצה להציג בפניכם את המצב נכון לעכשיו: בחקלאות העולמית בכלל וגם בישראל יש תמורות ושינויים מאד מאד אינטנסיביים.

<מאיר מזרחי: התקנות האלה נוצרו בשנות ה-80 כאשר גידול הציפורן והסייפן במדינת ישראל היה מאד מאד רחב.

<מאיר מזרחי: נכון להיום, מדינת ישראל כמעט ולא מגדלת את הפרחים האלה, גם לא לייצוא וגם לא לשוק מקומי.

<מאיר מזרחי: השינויים האלה חלו במהלך השנים ואנחנו עקבנו אחרי זה וחשבנו לבטל את הנושא הזה כבר לפני כעשר שנים אבל חיכינו שמא יהיה איזה שהוא שינוי והעסק הזה יתאושש.

<מאיר מזרחי: לצערנו, זה לא התאושש - -

משה גפני: התאושש או לא התאושש?

<מאיר מזרחי: לא התאושש ונשאר כמו שהיה.

משה גפני: אז מה אכפת לכם שזה נשאר?

משה גפני: אולי זה יתאושש בעוד 20 שנה?

משה גפני: בקיצור, אתם רוצים לבטל את זה כי זה לא התאושש.

<מאיר מזרחי: כן, אני חושב שיש מקום לבטל את זה.

משה גפני: אותי שכנעת.

משה גפני: צריך להקריא משהו או שאין צורך?

משה גפני: ביטול תקנות הזרעים, כפי שקראתי.

משה גפני: תהיו אתי רגע.

משה גפני: צריך שתי הצבעות או הצבעה אחת?

<שגית אפיק: שתיים.

משה גפני: אז "תקנות הזרעים (גידול פקעות סייפן ומכירתן) (ביטול) – מי בעד אישור התקנות ירים את ידו?

משה גפני: בעד – 2

משה גפני: נמנעים – אין

משה גפני: התקנות אושרו.

משה גפני: תקנות הזרעים (גידול חומר ריבוי של ציפורן ומכירתו) (ביטול), התשע"ו-2016.

משה גפני: מי בעד אישור התקנות ירים את ידו, מי נגד?

משה גפני: בעד – 2

משה גפני: נמנעים – אין

משה גפני: התקנות אושרו.

משה גפני: אני מודה לך, ואם יתאושש הענף אתם מוזמנים בכל עת לבוא ולפה ולעשות תקנות חדשות.

משה גפני: תודה רבה.

<שלומית ארליך: מהשיחה שלי עם חנה, מה שעולה זה שאם אנחנו מאריכים, המשמעות היא שאנחנו רוצים להאריך לשתי מפלגות שזה בל"ד ומל"ע, שלא הגישו את הבקשה.

<שלומית ארליך: עכשיו, חנה אומרת שאם אנחנו מאריכים בהתאמה וכותבים הוראה כללית שמתאימה ל-22 שבועות שנותנים למבקר, אז המבקר יגיש את הדוח הכללי שלו לגבי כל המפלגות, לרבות מל"ע ובל"ד, במועד שיהיה 22 שבועות מיום 22 בפברואר.

<שלומית ארליך: זאת אומרת, הוא לא יגיש לגבי אלה שכבר מוכנות לפני כן, במועד שבו קבענו בהחלטה הקודמת – ה-2.6.

משה גפני: היא אמרה שכן.

עודד פורר: אני, אישית, חושב שזה צריך להיות מוגש ביחד.

משה גפני: למה?

משה גפני: בואי שבי.

<חנה רותם: ברמת הדיון הפחות רשמי, אני מניחה שאנחנו מן הסתם ניפגש שוב, הפעם לבקשה שלנו להגיש את הדוח באחור, וזה למה?

<חנה רותם: כי אנחנו עושים פה ביקורת על שלוש שנים ויש תקופת בחירות על המון מפלגות, ופסח באמצע והמפלגות גם לא יענו לנו בזמן.

<חנה רותם: אם אנחנו נוציא את הדוח שלנו עוד מעט וניתן שבועיים למפלגות, הם לא יעמדו בזה.

<חנה רותם: המשמעות של זה שאנחנו - -

עודד פורר: צריך לדחות את הכל.

<חנה רותם: - - ככל הנראה לא נעמוד גם בזמנים, ואז בא המבקר, וזה קורה לפעמים, ומבקש מכם ארכה.

<חנה רותם: אז השאלה עכשיו היא האם אנחנו רוצים להגיע לשלב הזה או שאפשר לעשות את הכל ביחד, להתיישר לפי ה-22 בפברואר, ולדחות את הכל - -

<שגית אפיק: אבל אם את יודעת שממילא תבקשי את הארכה הנוספת, אז - - -

עודד פורר: אז זה מה שהיא אומרת.

עודד פורר: היא אומרת: בא נתיישר עכשיו על המועד - -

<שגית אפיק: ואז לא תצטרכי ארכה נוספת?

משה גפני: ואז את מבקשת שמה?

משה גפני: שההוראה הכללית שנוסחה פה תחול על כל המפלגות.

<שגית אפיק: גם על אלה שהיו בארכה השלישית, הקודמת.

<חנה רותם: השנייה.

<חנה רותם: כל מי שהגיש כבר ונמצא בתהליך של ביקורת – הדוח - - <היו"ר משה גפני> אז את מבקשת עכשיו במקום לבקש בהמשך.

<שגית אפיק: אבל היא אמרה קודם שזה לא יפגע במקדמות, נכון?

עודד פורר: הפרידו את זה.

עודד פורר: זה רק יפגע בפרסום.

<חנה רותם: אני אגיד לך מה: אחד הדברים שאנחנו מפחדים נוכח התיקון הזה שהיה בחוק, שהמוטיבציה של מפלגות לשתף פעולה עם הביקורת - אין שום שוט.

<חנה רותם: באמת שאין שום שוט אבל אנחנו רוצים להגיע לאיזה דד-ליין מסוים ולהגיד אבל ה-2.6 זה עוד ארבעה חודשים וזה גם לא כל כך ריאלי מבחינתנו.

משה גפני: רגע, על מה שהיא אומרת עכשיו אנחנו צריכים להצביע.

<חנה רותם: זה מה שהצבעתם.

עודד פורר: אנחנו הצבענו רק על מפלגות - -

<קריאות: בדיוק.

<טמיר כהן: ב-15 לכולם.

משה גפני: לא, אבל את מבקשת שמועד הדוח ידחה.

<חנה רותם: אני מבקשת, בהתאם להחלטה שכן נוסחה, זו החלטה כללית ולא מתייחסת אך ורק למפלגות שהגישו בקשות עכשיו, המועד האחרון שיקבע – בא נעזוב את אלי ישי בצד, יהיה ה-22 לאוקטובר.

<חנה רותם: כתוצאה מכך, דוח מבקר המדינה יוגש 22 שבועות לאחר המועד הזה.

<חנה רותם: ואז, אנחנו גם לא נצטרך לבוא אליכם.

<שגית אפיק: זה מה שיקרה.

<שגית אפיק: כיוון שהיא הקריאה על כולם, זה מה שהוצבע.

<שגית אפיק: קודם אמרת - -

עודד פורר: הצבענו על משהו אחר.

משה גפני: הבנתי.

משה גפני: את אומרת שמה שאת מבהירה עכשיו לפרוטוקול זה שהיות שההארכה הזאת, של ה-22, היא הארכה לכולם, הדוח יוגש - -

<חנה רותם: 22 שבועות לאחר המועד שקבעתם לגבי כל המפלגות.

<שגית אפיק: לא בהתאם למה שהיא אמרה קודם.

משה גפני: אין לזה השלכה על המימון בכלל, לא המקדמות ולא - -

<חנה רותם: להיפך.

<חנה רותם: אם יהיו קנסות, הם ישולמו מאוחר יותר.

משה גפני: איפה אתה כשצריך אותך?

משה גפני: הפכנו הכל עכשיו.

משה גפני: היא מבקשת במקום לבוא לכאן ולבקש ארכה בגלל שיהיו בעיות עם הדוחות וכל זה, נלך לפי ה-22 בם בהגשת הדוח שלהם.

משה גפני: זה מה שהיא מבהירה עכשיו לפרוטוקול ולא צריך אפילו להצביע על זה.

משה גפני: בסדר.

משה גפני: אין בעיה.

משה גפני: אני מודה לך על ההבהרה.

משה גפני: ההבהרה איננה דורשת הצבעה, זה נרשם בפרוטוקול.

משה גפני: אתם לא תצטרכו לבוא לוועדה לבקש ארכה.

<חנה רותם: למרות שזה תמיד נעים לבוא לפה.

משה גפני: את מוזמנת, את יכולה לבוא לדיונים אחרים.

משה גפני: תודה רבה.

משה גפני: הישיבה נעולה.